|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 18. 4. 2024. godine

MEDIJIMA

**PRIOPĆENJE ZA MEDIJE**

**U prvom pozivu Programa za dunavsku regiju preko 8,5 milijuna eura za partnere iz BiH**

Šezdeset projekata, od kojih čak 53 uključuju partnere iz Bosne i Hercegovine, rezultat su prvog poziva Interreg programa za dunavsku regiju, a ovi projekti predstavljeni su na implementacijskoj radionici koja je održana 18. travnja 2024. godine u Sarajevu.

U 53 projekta uključeno je 48 partnerskih institucija i organizacija iz BiH, a po prvi puta dvije od njih imaju ulogu vodećih partnera na projektu. Ukupna vrijednost proračuna dodijeljenog partnerima iz BiH iznosi preko 8,5 milijuna eura, od čega je sedam milijuna eura sredstava Europske unije.

Prvi poziv rezultirao je znatnim povećanjem broja partnera iz BiH, uključujući i veliki broj onih koji po prvi put sudjeluju u programima teritorijalne suradnje, a odobreni proračun za bh. partnere je 60 posto veći nego u cijeloj prethodnoj programskoj fazi 2014. - 2020. godina.

Inače, Program za dunavsku regiju dio je Interreg obitelji, koja je glavni instrument EU-a za unaprjeđenje regionalnog razvoja, jačanje ekonomske, socijalne i teritorijalne kohezije.

Dunavski program obuhvata 14 država, od kojih je devet iz EU-a.

Ovo je jedan od osam programa teritorijalne suradnje u kojima sudjeluje Bosna i Hercegovina u tekućoj programskoj fazi 2021. - 2027. godina. Od ovih osam tri su programa prekogranične suradnje, dva međuregionalna i tri programa transnacionalne suradnje. Sudjelovanjem u ovim programima korisnici iz Bosne i Hercegovine imaju mogućnost uvezivanja s partnerima iz 36 europskih država.

U tri programa transnacionalne suradnje (Interreg program za dunavsku regiju, Interreg program Euro-Med i Interreg IPA Adrion) partneri iz Bosne i Hercegovine sudjelovat će u do sada odobrenih preko 140 projekata. Transnacionalna partnerstva bave se izazovima koji ne znaju za granice i usmjereni su na prevazilaženje razlika među regijama i državama, a takve mogućnosti su od velikog značaja u procesu pristupanja u EU.

Direkcija za europske integracije

